OpenLLM-France/wikimedia huggingface dataset:
# Mikel Spondiles

Mikel Spondiles (grezieraz: Μιχαὴλ Σπονδύλης, italieraz: Michele Sfrondilo) bizantziar gorteko goi-mailako arduraduna izan zen, Antiokiako gobernaria eta, ondoren, Italiako katapana.

## Biografia

Gorteko eunuko bat zen eta Konstantino VIII.aren gogokoa, Konstantino enperadore izendatzerakoan goi-mailako ofizial gisa izendatua izan zen. 1027an Aleppoko emirra zen Salih ibn Mirdasek Bizantzioko lurraldeak erasotu zituen. Spondiles, oraindik gerran trebeziarik ez bazuen ere, armada bildu eta bere bila joan zen. Galdu zuen eta Antiokian gorde behar izan zuen bere burua.
Pixka bat beranduago (1027/28 artean) Nasr ibn Musharraf al-Rawadifi arabiar nagusi tribalak adarra jo zion. Bere laguntzaile zen zen Poto Argirok preso hartu eta gero Nasrek Mikel konbentzitu zuen aske uzteko eta al-Maniqan gotorleku bat eraikitzeko, bertatik bizantziar domeinuak babestu ahal izateko. Mikelek bere adostasuna erakutsi zion eta 1.000 pertsonako armada bidali zion laguntzeko. Gotorlekua bukatu zuenean Nasrek Tripoliko emirra eta fatimitar komandante baten laguntzarekin, armada osoa akabatu zuen.
1029ko uztailean Mikelek Aleppo erasotzea erabaki zuen, nahiz eta ez zuen Romanos III.a enperadorearen babesik eta Shibl al-Dawla Nasr eta Mu'izz al-Dawla Thimal mirdasiar anaiek bakean bizitzeko eskaera egin bazioten ere. Eraso horretan Kaibarren atxilotu zuten eta bere akanpalekua deuseztu zuten. Atzera bota eta mirdasiarrekin bakea sinatu zuen.
Galera honen ondotik Romanos III.ak kargutik kendu zuen, bera pertsonalki agertuz Sirian, eta bere koinatua zen Konstantino Karenteno bidaliz Mikel Spondilesen ordezko gisa. Romanos III.ak ere galdu zuen modu umiliagarri batean.
Mikel (latinezko historialariek Sphrondeles deitzen zutena) 1038an agertu zen berriro, Jurgi Maniakesekin batera Siziliara egindako espedizioan. Ziurenik Konstantino Oporen ordezko izan zen katapan gisa Nikeforo Dukianok bere kargua 1039an hartu bitartean.
# Mikel Strogoff

Mikel Strogoff (frantsesez, Michel Strogoff) Jules Verne idazle frantziarrak idatziriko eleberria da. 1876an argitaratu zen. Munduari bira 80 egunetan eleberriarekin batera, Verneren arrakasta komertzial handieneko liburua da.
Errusiako tsarrak anaiari eskutitz bat bidali nahi dio, baina tartaroek bideak moztu dituzte. Beraz, Mikel Strogoff mezulari izendatu du: hark bidean kinka larriak gainditu behar ditu.
1979an euskaraz argitaratu zuen Elkar argitaletxeak (Joan Amenabarren itzulpena). 2002an euskarazko itzulpen berria argitaratu zen (Karlos Zabala, Ibaizabal).

## Erreferentziak

* ↑ Amenabar, Joan (1979), Migel Strogoff tsarraren mandataria, Elkar argitaletxea. ISBN 84-85485-12-2.
* ↑ ISBN 978-84-8325-579-7.

## Ikus, gainera

* Eleberri ezagunen zerrenda

## Kanpo estekak

* HABE Ikasbil. Mikel Strogoff
* Datuak: Q1121567
* Multimedia: Michael Strogoff / Q1121567
# Mikel Torres

Mikel Torres Lorenzo (Portugalete, 1970eko uztailaren 20a) bizkaitar politikari eta irakaslea da. Portugaleteko alkatea da eta Bizkaiko PSE-EE-ko idazkari nagusi ere bai.

## Biografia

Mikel Torres Lorenzo Portugaleten jaio zen 1970eko uztailaren 20an.
Ekonomia ikasi zuen Euskal Herriko Unibertsitatean eta bertoko irakasle bilakatu zen, Sarrikon. Cedemi-ko (Enpresa Berrikuntzaren Zentrua) enplegu zuzendari izan zen eta, 2001ean, bizkaitar sozialistek Enplegu eta Formaziorako idazkari egin zuten, 2005era arte kargu horretan egon zelarik. Ekonomia idazkari egin zuten orduan sozialistek.
1995ean jaioterriko zinegotzi hautatua, 2008tik aurrera alkatea da, Mikel Cabieces ordezkatu zuelarik.
2014an Bizkaiko PSEko idazkari nagusi izendatu zuten, Jose Antonio Pastor ordezkatuz.
Egun, politikan aritzeaz gain, Euskal Herriko Unibertsitateko irakasle ere izaten jarraitzen du, Sarrikoko fakultateko Finantza Ekonomia departamentuan.

## Erreferentziak

* ↑ PSE. Mikel Torres Lorenzo. .
* ↑ Iruretagoiena, Hodei. (2014-09-17). «Mendia izango da PSEko idazkari nagusi berria, %60ko babesarekin» Berria.
* Datuak: Q14133432
# Mikel Txoperena

Mikel Txoperena (Igantzi, 1962ko irailaren 29a), pilota munduan Txoperena III.a nafar pilotari ohia da, trinketan esku pilota modalitatean aditua.
Txoperanatarrak pilotari saiatuak ziren arren (Miguel Ángel, Juan José eta Oskar), Miguel Ángel baino ez zen profesional bilakatu.
Bartzelonako Olinpiar Jokoetan esku pilotan parte hartu zuen. Goñi I.a, Larragaña y Ruizekin batera zilarrezko domina lortu zuen, finalean Mexikok menderatuak izanik. Munduko Pilota Txapelketan ere parte hartu zuen, 1982an Mexiko Hirian zilarrezko domina eta 1990ean Habanan eta 1994an Baionan brontzezko domina bana lortuz.

## Bibliografia

* Historia de la Pelota en Navarra. Diario de Navarra ISBN 84-89103-38-0..
* Datuak: Q9033063
# Mikel Soto

Mikel Soto Nolasko (Iruñea, Nafarroa, 1978) nafar idazlea da. Historian lizentziaduna da. Hamahiru urtez Txalaparta argitaletxeko editorea izan da.

## Liburuak
### Biografia

* Miguel Unamunokoa (2006, Elkar, egilekidea: Iñaki Soto)

### Poesia

* Suak pizten direnean (2020, Elkar)

## Sariak

* Tene Mujika saria (2024)

## Erreferentziak

* ↑ Sarriugarte Mochales, D.. (2019-02-03). «Mikel Soto: "Esango nuke baxu gaudela, zentzu guztietan"» Argia (Noiz kontsultatua: 2020-09-23).

## Kanpo estekak

* Datuak: Q99539424
# Mikel Taberna

Mikel Taberna Irazoki (Lesaka, Nafarroa, 1957ko ekainaren 1a - ) euskal idazle eta itzultzailea da.

## Biografia

Biologiako ikasketak egin zituen. Itzultzaile jardun zuen Nafarroako Gobernuan erretiroa hartu zuen arte.
Gai jartzaile eta aurkezle lanak egin izan ditu bertso-jaialdietan, Nafarroako Bertsolari Txapelketan esate baterako. Artikuluak idatzi ditu hainbat hedabidetan.
Poesia eta ipuingintza landu du batez ere: Bota xoxa! (1996, Tene Mujika saria), Mendearen ilunabarrean (1996, Ernestina de Champourcin saria), Errege eguneko panpina (2000, Donostia Hiria saria), eta Txokolatezko dinamita (2001).

## Lanak
### Narrazioa

* Txokolatezko dinamita (2001, Susa)
* Errege eguneko panpina (2000, Kutxa Fundazioa)
* Ibaiak nahi duen tokiraino (2006, Pamiela)
* Alkasoroko benta (2013, Susa)

### Poesia

* Mendearen ilunabarrean (1996, Arabako Foru Aldundia)

### Antzerkia

* Harritik hazia (2017)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Mikel Taberna literaturaren zubitegian
* (Gaztelaniaz) Mikel Taberna Auñamendi entziklopedian
* Datuak: Q12263634
# Mikel Sarriegi Etxezarreta

    Artikulu hau beasaindar dantzari eta mendi ingeniariari buruzkoa da; beste esanahietarako, ikus «Mikel Sarriegi (argipena)».
Mikel Sarriegi Etxezarreta (Beasain, Gipuzkoa, 1965eko apirilaren 25a) dantzaria eta mendi ingeniaria da. Zazpi aldiz irabazi zuen Euskadiko Aurresku Txapelketa; lehenengoa, 19 urterekin. Mendi Ingeniaritzako ikasketak egin zituen Madrilen; hain zuzen ere Mendi Ingeniaritza du lanbide, Basoinsa enpresan, eta Aiako Harriaren natura parkean Europar Batasuneko LIFE programa aurrera eramateko lanetan jardun du, besteak beste.
Raimundo Gamayo, Martin Iraola eta Jesus Mari Garate dantza maisuekin ikasi zuen. Aurtzaka dantza taldeko kide da, taldea sortu zenetik, eta harekin Euskal Herriko eta nazioarteko hainbat jaialdi eta ekitalditan aritu da. Zuzendari eta koreografo lanetan, besteak beste Dantza berriak, doinu berriei jarriak (1996) eta Goierriko (2004) dantza ikuskizunen egile da. Goierriko ohiko dantzak berreskuratzeko lanetan aritu da, Ikerfolk elkartearekin. Dantza ikastaroak ematen ditu, eta dantzari buruzko hitzaldiak ere bai.
Euskal idazlea ere bada: Purtzil halakoa, zenbat? haur literaturako liburua idatzi zuen, eta Dantza Beasainen: Aurtzakak 25 urte liburuaren koordinatzailea eta idazleetako bat dugu.

## Lanak
### Haur eta gazte literatura

* Purtzil halakoa, zenbat? (1986, Gipuzkoako Foru Aldundia)

### Dantza

* Dantza Beasainen: Aurtzakak 25 urte (2004, Beasaingo Udala)

### Basogintza

* Basogintza Goierrin XVIII.-XX. mendeetan, harizti-pagadi eta sail zuhaizgabetuetatik gaurko pinudietara (1990). Gerriko saria eman zioten lan horri.

## Erreferentziak

* ↑ Idoia Etxeberria: «Dantzaren ardatza», Berria, 2008-02-24.
* ↑ Mikel Sarriegi Etxezarreta: «Life proiektua Aiako Harria parkean: ibaiak egurraren bidez aberasten», Sustrai, 85. zenbakia, 2008, Eusko Jaurlaritzako Nekazaritza eta Arrantza Saila.
* ↑ Mikel Sarriegi Etxezarreta (2007): Proyecto de actuación para la reducción de sedimentos aportados al embalse de Añarbe mediante el incremento de la complejidad estructural de los cauces vertientes al mismo. Acción A5 Proyecto Life, LIFE Aiako Harria, Gipuzkoako Foru Aldundiko Landa Ingurunearen Garapenerako Departamentua.
* ↑ Ikastaroa: Goierriko dantzak, Dantzan Ikasi webgunea.
* ↑ Gerriko sariaren 2010. urteko deialdia.

## Kanpo estekak

* Mikel Sarriegi, Literaturaren Zubitegian.
* Dantza Beasainen: Aurtzakak 25 urte liburuaren eta egileen aipamena, Dantzan webgunean.
* Datuak: Q12263635
# Mikel Sorauren

    Artikulu hau historialariari buruzkoa da; beste esanahietarako, ikus «Sorauren (argipena)».
Mikel Sorauren De Gracia (Iruñea, 1946) historialaria eta Nabarraldeko kidea da. Historia ikasketak burutu zituen Nafarroako Unibertsitateko Filosofia eta Letren Fakultatean. Lizentziatura-memoria 1973an aurkeztu zuen honako titulu honekin: Desamortizazioa eta Gorteak Hirurteko Konstituzionalean (1820-1823), Federico Suárez irakaslearen zuzendaritzapean. Une hartatik aurrera Nafarroako dokumentazioan murgildu zen buru-belarri, batez ere Aro Moderno eta Garaikideari zegokion dokumentazioaren esparruan, nahiz eta Nafarroaren Historiaren perpektiba osoa ez zuen galdu.
Mikel Sorauren historialariak Jerónimo de Ustaritz (1983) institutuaren sorkuntzan parte hartu zuen, baita Iturralde Ikasketa Elkartearenean ere. Horrez gain, Nabarralde kultur elkarteko kidea da. 1979 eta 1983 urteen artean Nafarroako Parlamentuko diputatua izan zen erakunde horren lehenbiziko legealdian, behin frankismoa amaitu ostean.
Iruñeko Moret-Irubide institutuko irakasle izan zen eta zenbait urtez UPNAko Mundu Garaikideko historia-koordinatzaile lana egin zuen.

## Argitalpenak

Beste egile batzuekin elkarlanean:
* La Cuenca de Pamplona. - Iruñerri. “Aproximación histórica” atalaren egilea.
* J. M. Jimeno Jurío eta Vicente Huici historialariekin, Historia Contemporánea de Navarra (Txertoa, 1982), XVIII. mendearen bukaeratik 1875era arteko aroa bere gain hartuz.
Bere ikerlanak gai sozial eta ekonomikoetan zentratu ditu, emaitza honakoa izanik:
* Príncipe de Viana, 1988.
* Príncipe de Viana, 4. eranskina, 1986.
* Príncipe de Viana, 4. eranskina, 1986.
* Gerónimo de Uztariz 2, 1988.
* Gerónimo de Uztariz 4, 1990.
* Langaiak 1982.
* Langaiak 1984.
* Estudios de ciencias sociales 5, U.N.E.D., Nafarroako Zentro Atxikia, 1991.
* Formazio Koadernoak, I.P.E.S. Ikastoarak.
* Navarra, el Estado Vasco. Pamiela (1999) Bigarren edizioa: 2000. Hirugarren edizioa: 2008.
* Fueros y Carlistada. Nabarralde (2009)
Nafarroako historiari buruzko ikastaro asko eman du, hitzaldiak eginez Euskal Herri osoan zehar. Gainera, Nabarralde elkartearen HARIA aldizkarirako ere artikulu zenbait egin ditu.
* Datuak: Q11692759
# Mikel Sarriegi (argipena)

Mikel Sarriegi izen-deiturak dituzten gizasemeak:
* Mikel Sarriegi Etxeberria: Ekonomisten Euskal Elkargoko Gipuzkoako ataleko lehendakaria, ADEGIko Prestakuntzako zuzendaria, eta Makina Erreminten Hezkuntza Teknikorako Fundazioko batzordekidea.
* Mikel Sarriegi Etxezarreta: dantzaria eta mendi ingeniaria, 1965ean Beasainen jaioa.
* Mikel Sarriegi: aktorea, 1968an Donostian jaioa. Kutsidazu bidea, Ixabel antzezlanean, Juan Martin protagonistaren rola jokatu du.
# Marta Angelat

Marta Angelat Grau (Bartzelona, Katalunia, 1953ko urtarrilaren 1a) kataluniar aktore eta eszenako zuzendaria da, baita bikoizketako aktorea ere. 2018 "Anna Lizaran" ohorezko butaka saria jaso zuen.

## Biografia

José María Angelat aktore eta bikoiztailearen alaba da. Emakume aktore hauen ohiko ahots aktorea da: Emma Thompson, Joan Allen, Cher, Anjelica Huston, Geena Davis, Ellen Barkin, Patricia Clarkson, Linda Fiorentino, Allison Janney, Catherine Keener, Nastassja Kinski, Frances McDormand, Tatum O'Neal, Miranda Richardson, Olivia Newton-John edo Mary Steenburgen.

## Ibilbide profesionala

Aktore
* 1974. Carlo Goldoniren El criat de dos amos. Joan Oliverren bertsioa. Bartzelonako Teatre Espanyolen estreinatu zen.
* 1976. Mandarina mecánica. Kabaret ikuskizuna, Bartzelonako Cal·líopen estreinatua.
* 2002. Dani Salgadoren El Clavicèmbal. Kataluniako Teatre Nazionalean estreinatua. Lourdes Barbaren zuzendaritza.
* 2005. Edward Albee-ren La cabra o qui és Sylvia?. Josep Maria Pouren zuzendaritza.
Telebistako aktore
* 2011. Polseres vermelles. Andrade medikua.
Zuzendari
* 2004. Stephen Belber-en La Cinta. Bartzelonako Muntaner aretoan estreinatua.
* 2010. Històries d'un matrimoni y Sarabanda de Ingmar Bergman. Kataluniako Antzoki Nazionalean estreinatua.

## Aktore-bikoizketa ezagunenen kopurua

* Anjelica Hustonen ohiko ahotsa (22 filmetan).
* Emma Thompson-en ohiko ahotsa (13 filmetan).
* Geena Davisen ohiko ahotsa (10 filmetan).
* Cher-en ohiko ahotsa (8 filmetan).
* Olivia Newton-Johnen ahotsa Grease eta Xanadun.

## Sariak eta aintzatespenak

* 2018 "Anna Lizaran" ohorezko butaka saria

## Erreferentziak

* ↑ La Vanguardia - Fecha de nacimiento
* ↑ (Gaztelaniaz) Sur.es. «Filmografía» Filmografía (Noiz kontsultatua: 2023-10-02).
* ↑ (Katalanez) MARTA ANGELAT, DIRECTORA I ACTRIU. 2012-03-26 (Noiz kontsultatua: 2023-10-02).
* ↑ (Katalanez) Serra, Laura. (2022-07-11). «Marta Angelat: "Em considero una actriu desaprofitada"» Ara.cat (Noiz kontsultatua: 2023-10-02).
* 1 2 A.K.A. y Cabaret, grandes ganadoras de los Premis Butaca 2018 - Teatro Barcelona. .
* 1 2 (Katalanez) «Marta Angelat» Núvol (Noiz kontsultatua: 2023-10-02).
* ↑ (Gaztelaniaz) Marta Angelat - Únics | RTVE Play. 2023-09-29 (Noiz kontsultatua: 2023-10-02).

## Kanpo estekak

* Marta Angelat Internet Movie Databaseren webgunean (Ingelesez)
* Marta Angelat en teatrenacional.com
* Datuak: Q9029493
# Marta

Marta Italiako udalerri bat da. Viterboko probintzian kokatuta dago, Lazio eskualdean. 3.238 biztanle ditu, 33,54 kilometro koadroko azaleran banatuta.

## Mugakideak

Martak honako udalerri hauekin egiten du muga:
Montefiascone Tuscania Viterbo Capodimonte

## Kanpo estekak

* Datuak: Q175948
* Multimedia: Marta (Italy) / Q175948
# Marta Alberdi

Marta Alberdi Larruzea (Gernika-Lumo, Bizkaia, 2000ko urriaren 7a) euskal saskibaloi-jokalaria da.

## Ibilbidea

Gernika KESB taldeko harrobian hasi zen jokatzen eta 2020tik aurrera lehen mailako taldean jokatzen du.

## Erreferentziak

* ↑ Marta Alberdi Lointek Gernika Bizkaiako lehen taldeko jokalaria izango da[: | Gernika KESB. ] (Noiz kontsultatua: 2023-01-03).
* ↑ «Competiciones FEB» baloncestoenvivo.feb.es (Noiz kontsultatua: 2023-01-03).

## Kanpo estekak

* Datuak: Q111419321
# Marsworth

Marsworth, Ingalaterrako erdialdean dagoen herri bat da, Buckinghamshire konderrian. Konderriaren hiriburua da.
2011n 741 biztanle zituen.
* Datuak: Q2527930
* Multimedia: Marsworth / Q2527930
# Mart Stam

Martinus Adrianus Stam, Mart Stam izenez ezaguna, (Purmerend, 1899ko abuztuaren 5a – Zurich, 1986ko otsailaren 21a) Holandako arkitektoa, hirigilea eta diseinatzailea izan zen .

## Biografia

Stam oso ondo erlazionaruta zegoen, eta bere ibilbideak bat egiten du XX.mendeko Europako arkitekturaren une garrantzitsuekin. Besteak beste, kolaboratu zuen hauekin: Van der Mey, Hans Poelzig, Bruno Taut, W. Moser eta A. Itten. Zuricheko ABC aldizkaria zuzendu zuen, 1924tik 1928ra, Hans Schmidt, Hannes Meyer, Lissitsky eta Rothekin. 1926 eta 1927 artean Rotterdamgo Opbouw taldearen buru izan zen. 1928an CIAMen parte hartu zuen bazkide sortzaile gisa. 1928 eta 1929 artean hirigintza irakatsi zuen Meyer-ek zuzendutako Bauhausen. 1930 eta 1934 bitartean, ABC taldeko beste arkitekto asko bezala, SESBera joan zen eta Ernst Mayrekin hiri garapenetan aritu zen. Ondoren, Amsterdamera itzuli zen, non 1934an ezkondu zen Lotte Beeserekin eta W. Van Tijenekin elkartu zen. "Open Oog" aldizkaria editatu zuen 1946an Gerrit Rietveld-ekin eta beste batzuekin. 1948 eta 1950 bitartean Dresdeko Arte Ederren Akademiako zuzendaria izan zen. 1966an Amsterdameko estudioa itxi eta Suitzara joan zen .

## Obra nagusiak

* Konigsberg-ko hormigoi armatuzko eta beirazko eraikuntza-proiektua. Lehiaketa. 1923
* Van Nelle fabrika. Rotterdam (JA Brinkman eta LC Van der Vlugt-ekin elkarlanean). 1929-30
* Amsterdameko Rokin-erako proposamena. 1927
* Rotterdamgo Hofplein-erako proposamena. 1927-28

## Erreferentziak

* ↑ López Martín, Pablo. «El hombre borrado. Mart Stam y la creatividad colectiva» rita_ Revista Indexada de Textos Académicos (6): 94-101. doi:10.24192/2386-7027(2016)(v6)(05)..

## Kanpo estekak

* Mart Stam, altzairuzko hodien aita, bere obraren ibilbidea
* Datuak: Q708333
* Multimedia: Mart Stam / Q708333
# Marsvinsholm gaztelua

Marsvinsholm gaztelua (suedieraz: Marsvinsholms slott) Suediako Ystad hiritik gertu dagoen gaztelu bat da, 12 kilometrotara, Eskaniako konderrian.

## Historia

XIV mendean Bosøe, Borsøe eta Bordsyø izenekin ezagutu zen eremu hau eta Daniar monarkiak eskuratu zuen. 1630an Otte Marsvin nobleak erosi zuen eta 1644 eta 1648 artean gaztelua eraiki zuen. Marsvinsholm izenak "Marsvin-en uhartea" esan nahi du. Marsvin familia Danimarkako familiarik aberatsenetakoa zen.
1658 Roskildeko Itunaren ondoren Suediako monarkiak eskuratu zuen gaztelua eta XVIII eta XIX mendeetan hainbat aldiz berriztu zuen. 1854an Jules Stjernblad baroiari saldu zioten eta 1910an Johannes Johannesen daniarrak erosi zuen.

## Arkitektura

Lau solairuko eraikin laukia da, eta ipar-ekialdeko eta hego-mendebaldeko erpinetan solairu bat eghiago duten dorreak daude. Hondartza bat dauka ondoan eta aintzira txiki bat ere bai.

## Kanpo estekak

* Datuak: Q2969834
* Multimedia: Marsvinsholms slott / Q2969834
# Mart (Texas)

Mart Texasko hiri bat da. Limestone konderrian kokatua dago. 2010ean 2.209 biztanle zituen, 3,41 kilometro koadrotan banatuta.

## Ikus, gainera

* Limestone konderria

## Kanpo estekak

* Datuak: Q969811
* Multimedia: Mart, Texas / Q969811
# Milks Grove udalerria, Iroquois konderria

Milks Grove udalerria Ameriketako Estatu Batuetako Illinois estatuko udalerri bat da, Iroquois konderrian. Azken zentsuaren arabera 204 biztanle zituen, 36.36 milia karratu (94.2 km$^2$) eremuan.

## Ekonomia

2020ko zentsuaren arabera, Milks Grove udalerrian 100 etxebizitza zeuden. Per capita diru-sarrerak 40.389 estatubatuar dolar ziren.

## Kanpo estekak

* Datuak: Q6858129
# Mill Bay (Antrim konderria)

Mill Bay Ipar Irlandako Antrim konderrian dagoen udalerri txiki bat da, Ulster probintzian. 2011n 103 biztanle zituen.
Islandmagee penintsulan eta Larne aintzirarekin ekialdeko ertzean dago.

## Ondarea

* Ballylumford trikuharria

## Kanpo estekak

* Datuak: Q6858176
* Multimedia: Mill Bay, Northern Ireland / Q6858176
# Mill Creek (Oklahoma)

Mill Creek Oklahomako herri bat da. Johnston konderrian kokatua dago. 2010ean 319 biztanle zituen, 0,97 kilometro koadrotan banatuta.

## Ikus, gainera

* Johnston konderria

## Kanpo estekak

* Datuak: Q2915422
# Milk (filma)

Milk 2008ko Gus Van Sant estatubatuar zinema zuzendariaren biografia filma bat da. Filma Harvey Milk politikaria eta bere bizitza kontatzen duen eta 1984ko Dokumental onenaren Oscar Saria irabazi zuen The Times of Harvey Milk ("Harvey Milken Garaiak") filmean oinarritua dago. Bertan, Sean Penn, Emile Hirsch, Josh Brolin, Diego Luna eta James Franco aktoreek antzeztu zuten.
Osoki San Frantzisko hirian filmatu eta girotu zen, 1978ko manifestapena girotzeko 3.000 boluntario aurkeztu zirelarik.
Zortzi Oscar Sarietarako izendapenak jaso zituen, bi irabaziz, Gizonezko aktore onenaren Oscar Saria (Sean Penn) eta Jatorrizko gidoi onenaren Oscar Saria (Dustin Lance Black).

## Argumentua

Oharra: Atal honek istorio osoa edo amaiera argitzen du.
1972an Milk (Sean Penn), gay karismatiko eta alaia, New Yorketik San Frantziskora bizitzera joan da, hiri hartako Castro auzoan argazkidena bat irekitzea pentsatu duelarik, nahiz eta garai hartan auzo horretan gayak ez oso ongietorriak izan. Halere, Milk gogor egin eta denboraz Castro auzoa homosexualen eskubideen aldeko erreferentea bilakatuko da.
Honela bada, Milk lider politiko bilakatuko da, kanpainia federalak zuzendu, orduko Ronald Reagan lider kontserbadorea eta presidentziarako errepublikar hautagaia zenaren babesa lortzeraino.

## Aktoreak

* Sean Penn - Harvey Milk
* James Franco - Scott Smith, Harveyren bikotea.
* Diego Luna - Jack Lira, Harveyren bigarren bikotea.
* Josh Brolin - Dan White
* Emile Hirsch - Cleve Jones, Harveyren laguntzaile gaztea.
* Alison Pill - Anne Kronenberg, Harveyren kanpainiako zuzendaria.
* Victor Garber - George Moscone alkatea.
* Denis O'Hare - John Briggs senataria.
* Lucas Grabeel - Danny Nicoletta.

## Kanpo estekak

* Milk filmaren IMDBko fitxa irakurgai (Ingelesez)
* Datuak: Q201687
* Multimedia: Milk (film) / Q201687
# Mill City (Oregon)

Mill City Oregongo hiri bat da. Linn konderrian kokatua dago. 2010ean 1.855 biztanle zituen, 2,16 kilometro koadrotan banatuta.

## Ikus, gainera

* Linn konderria

## Kanpo estekak

* Datuak: Q2684596
* Multimedia: Mill City, Oregon / Q2684596
# Mill Creek (Illinois)

Mill Creek Illinoiseko herri bat da. Union konderrian kokatua dago. 2010ean 65 biztanle zituen, 0,97 kilometro koadrotan banatuta.

## Ikus, gainera

* Union konderria

## Kanpo estekak

* Datuak: Q2331070
# Mill Creek (Pennsylvania)

Mill Creek Pennsylvaniako borough bat da. Huntingdon konderrian kokatua dago. 2010ean 328 biztanle zituen, 0,78 kilometro koadrotan banatuta.

## Ikus, gainera

* Huntingdon konderria

## Kanpo estekak

* Datuak: Q1183444
* Multimedia: Mill Creek, Pennsylvania / Q1183444